צלילי אביב
כעת אביב הכל פורח, ; בשמי התכלת אור זורח.; ירוק העשב, אדום הפרח,; על שפת-הנחל צומח צמח; ומה צלולה היא בריכת-המים,; עד ייראה בה נוף השמיים.; ובאביב, עלמה ועלם; פוסעים לאט לצד הדרך; מה רב השקט, שלווה קולחת; ורק הרוח בשדה-השחת; ובין הארץ והשמיים,; לבד-לבד הם הולכים בשניים.; בדמדומים חמה שוקעת,; בתוך חיקי-הרים טובעת; וכמו שארץ תישק לאופק,; נושקים השניים אדמת-העמק.; אש-נעורים בם, רוחם לוהבת,; אוהב אותה ו...אותו אוהבת.; הלילה רד פורש אדרת; ואל קנה ציפור חוזרת.; נושבת רוח על פני המים; ושם קורעת נוף השמיים; ואז בלילה, עלמה ועלם; שבים הביתה לצד הדרך.; 